text: 
  " Vi ses i Helvede ! " svarede han hende og tog op på skolen for 
  at tale med hende. Forinden drak han 10-15 øl og en kvart flaske 
  Gammel Dansk.
  
  Kort efter at de var blevet alene på hendes værelse kom de op at 
  skændes. Dan M. greb en brødkniv på bordet.
  
  Da hun bad ham om at lægge kniven, sagde han, at han aldrig kunne 
  finde på at gøre hende noget. Men da hun alligevel forsøgte at tage 
  kniven fra ham, slog det klik for ham. KNIVEN BRÆKKEDE
  
  " I aften er der tre, der dør, " sagde han og gik amok med kniven,
   der brækkede under de mange hårde hug.
  
  " Jeg ville skræmme hende, " forklarede den 19-årige i 
  grundlovsforhøret. Men politiet er ikke i tvivl om, at det var et 
  drabsforsøg. Igen og igen huggede og skar den unge mand i sin 
  kæreste.
  
  " Det var et rent tilfælde, at han ikke slog hende ihjel, " mener 
  kriminalinspektør Chr. Petersen.
  
  
  
  